CELEX: 22007D0138
Language: hu
Date: 2007-10-26 00:00:00
Title: Az EGT Vegyes Bizottság 138/2007 határozata ( 2007. október 26. ) az EGT-megállapodás I. mellékletének (Állat- és növény-egészségügyi kérdések) módosításáról

10.4.2008   
            
            
               HU
            
            
               Az Európai Unió Hivatalos Lapja
            
            
               L 100/62
            
         
      AZ EGT VEGYES BIZOTTSÁG
   
   138/2007 határozata
   (2007. október 26.)
   az EGT-megállapodás I. mellékletének (Állat- és növény-egészségügyi kérdések) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás I. mellékletét a 2007. szeptember 28-i 100/2007 EGT vegyes bizottsági határozat (1) módosította.
            
         
               (2)
            
            
               A takarmányhigiénia követelményeinek meghatározásáról szóló, 2005. január 12-i 183/2005/EK európai parlamenti és tanácsi rendeletet (2) bele kell foglalni a megállapodásba.
            
         
               (3)
            
            
               A 183/2005/EK rendelet hatályon kívül helyezi a megállapodásba foglalt 95/69/EK tanácsi irányelvet (3) és a 98/51/EK bizottsági irányelvet (4), amelyeket ebből következően a megállapodás keretében hatályon kívül kell helyezni.
            
         
               (4)
            
            
               E határozat Liechtenstein esetében nem alkalmazandó,
            
         A KÖVETKEZŐKÉPPEN HATÁROZOTT:
   1. cikk
   A megállapodás I. mellékletének II. fejezete az alábbiak szerint módosul:
   
               1.
            
            
               A szöveg a 31l. pontot (2006/677/EK bizottsági határozat) követően a következő ponttal egészül ki:
               
                           „31m.
                        
                        
                           
                              32005 R 0183: az Európai Parlament és a Tanács 2005. január 12-i 183/2005/EK rendelete a takarmányhigiénia követelményeinek meghatározásáról (HL L 35., 2005.2.8., 1. o.).
                           A megállapodás alkalmazásában e rendelet rendelkezéseit a következő kiigazításokkal kell értelmezni:
                           A 18. cikk az alábbiakkal egészül ki:
                           »5.   A 18. cikk (1) és (2) bekezdésében említett dátum az EFTA-államok esetében a 183/2005/EK rendeletet az EGT-megállapodásba foglaló EGT vegyes bizottsági határozat hatálybalépésétől számított két hónap.«”
                        
                     
         
               2.
            
            
               A 31b. pont (95/69/EK tanácsi irányelv) és a 31ba. pont (98/51/EK bizottsági irányelv) szövegét el kell hagyni.
            
         2. cikk
   A 183/2005/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2007. október 27-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (5), vagy pedig a 2007. október 26-i 137/2007 EGT vegyes bizottsági határozat hatálybalépése napján, attól függően, melyik a későbbi időpont.
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2007. október 26-án.
      
         
            az EGT Vegyes Bizottság részéről
         
         
            az elnök
         
         Stefán Haukur JÓHANNESSON
         
      
   
   
      (1)  HL L 47., 2008.2.21., 12. o.
   
   
      (2)  HL L 35., 2005.2.8., 1. o.
   
   
      (3)  HL L 332., 1995.12.30., 15. o.
   
   
      (4)  HL L 208., 1998.7.24., 43. o.
   
   
      (5)  Alkotmányos követelmények fennállását nem jelezték.